CELEX: 62008CN0035
Language: fi
Date: 2008-01-31 00:00:00
Title: Asia C-35/08: Ennakkoratkaisupyyntö, jonka Finanzgericht Baden-Württemberg (Saksa) on esittänyt 31.1.2008 — Grundstücksgemeinschaft Busley/Cibrian v. Finanzamt Stuttgart-Körperschaften

12.4.2008   
            
            
               FI
            
            
               Euroopan unionin virallinen lehti
            
            
               C 92/15
            
         Ennakkoratkaisupyyntö, jonka Finanzgericht Baden-Württemberg (Saksa) on esittänyt 31.1.2008 — Grundstücksgemeinschaft Busley/Cibrian v. Finanzamt Stuttgart-Körperschaften
   (Asia C-35/08)
   (2008/C 92/28)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Baden-Württemberg
   Pääasian asianosaiset
   
      Kantaja: Grundstücksgemeinschaft Busley/Cibrian
   
      Vastaaja: Finanzamt Stuttgart-Körperschaften
   Ennakkoratkaisukysymykset
   
               1.
            
            
               
                           a)
                        
                        
                           Onko EY 56 artiklan kanssa ristiriidassa se, että Saksassa yleisesti verovelvollinen luonnollinen henkilö ei saa vähentää hänen tulojensa määrittämisen yhteydessä Saksassa toisessa EU:n jäsenvaltiossa sijaitsevan kiinteistön — toisin kuin Saksassa sijaitsevan kiinteistön — vuokratappiota tappion syntymisvuonna?
                        
                     
                           b)
                        
                        
                           Onko tämän suhteen merkitystä sillä, onko luonnollinen henkilö tehnyt itse kiinteistösijoituksen, vai onko kyseistä artiklaa rikottu myös silloin, kun luonnollinen henkilö on tullut perinnön kautta toisessa jäsenvaltiossa sijaitsevan kiinteistön omistajaksi?
                        
                     
         
               2.
            
            
               Onko EY 56 artiklan kanssa ristiriidassa se, että Saksassa yleisesti verovelvollinen luonnollinen henkilö voi tehdä toisessa EU:n jäsenvaltiossa sijaitsevan kiinteistön vuokratulojen määrittämisen yhteydessä ainoastaan tavanomaisia poistoja, kun taas hän voisi tehdä Saksassa sijaitsevan kiinteistön osalta korotettuja alenevia poistoja?
            
         
               3.
            
            
               Jos ensimmäiseen ja toiseen kysymykseen annetaan kieltävät vastaukset: Loukataanko riidanalaisilla kansallisilla säännöksillä EY 18 artiklassa tarkoitettua vapautta?